หลุยส์ เมานต์แบ็ตเทน เอิร์ลเมานต์แบ็ตเทนที่ 1 แห่งพม่า

จอมพลเรือ **หลุยส์ ฟรานซิส อัลเบิร์ต วิคเตอร์ นิโคลัส เมานต์แบ็ตเทน เอิร์ลเมานต์แบ็ตเทนที่ 1 แห่งพม่า** () (นามเดิม **เจ้าชายลูอีแห่งบัทเทินแบร์ค;** 25 มิถุนายน ค.ศ. 1900 – 27 สิงหาคม ค.ศ. 1979) หรือเป็นที่รู้จักกันในชื่อ **ลอร์ด เมานต์แบ็ตเทน** เป็นสมาชิกราชวงศ์สหราชอาณาจักร ทหารเรือแห่งราชนาวี และรัฐบุรุษ พระมาตุลาในเจ้าชายฟิลิป ดยุกแห่งเอดินบะระ และพระอนุวงศ์ในสมเด็จพระราชินีนาถเอลิซาเบธที่ 2 แห่งสหราชอาณาจักร ในช่วงสงครามโลกครั้งที่สอง ดำรงตำแหน่งเป็นผู้บัญชาการทหารสูงสุดฝ่ายสัมพันธมิตรแห่งกองบัญชาการเอเชียตะวันออกเฉียงใต้ เป็นอุปราชแห่งอินเดียคนสุดท้ายแห่งบริติชอินเดียและข้าหลวงต่างพระองค์คนแรกแห่งประเทศอินเดียในเครือจักรภพ 

เจ้าชายลูอีประสูติที่เมืองวินด์เซอร์ในราชสกุลบัทเทินแบร์ค และได้เข้าศึกษาที่ Royal Naval College, Osborne ก่อนที่จะเข้าสู่ราชนาวีในปี 1916 และได้ปฏิบัติหน้าที่ในช่วงท้ายของสงครามโลกครั้งที่หนึ่ง หลังสงครามได้เข้าเรียนที่ Christ's College, เคมบริดจ์ ในช่วงระหว่างสงครามโลกครั้งที่ 1 และ 2 เมานต์แบ็ตเทนยังคงรับราชการทหารเรือ โดยมีความเชี่ยวชาญเฉพาะทางด้านการสื่อสารทหารเรือ 

ภายหลังการลุกลามของสงครามโลกครั้งที่สอง เมานต์แบ็ตเทนได้ดำรงตำแหน่งเป็นผู้บังคับการเรือพิฆาต เรือหลวงเคลี่ และผู้บัญชาการกองเรือพิฆาตที่ 5 และมีบทบาทสำคัญในนอร์เวย์ ช่องแคบอังกฤษ และทะเลเมดิเตอร์เรเนียน จากนั้นในเดือนสิงหาคม 1941 ดำรงตำแหน่งเป็นผู้บังคับการเรือบรรทุกเครื่องบิน เรือหลวงอิลัสเทรียส และได้รับการแต่งตั้งให้เป็นประธานกรรมการฝ่ายเสนาธิการ (Chiefs of Staff Committee) ในต้นปี 1942 และบัญชาการการตีโฉบฉวยที่แซ็ง-นาแซร์และเดียป ในเดือนสิงหาคม 1943 เมานต์แบ็ตเทนดำรงตำแหน่งเป็นผู้บัญชาการทหารสูงสุดฝ่ายสัมพันธมิตรแห่งกองบัญชาการเอเชียตะวันออกเฉียงใต้ และดูแลการปกครองพม่าและสิงคโปร์หลังการยึดคืนจากญี่ปุ่นในช่วงปลายปี ค.ศ. 1945 จากการปฏิบัติหน้าที่ในช่วงสงคราม เมานต์แบ็ตเทนได้รับพระราชทานบรรดาศักดิ์เป็นไวเคานต์ใน 1946 และเอิร์ลในปีถัดมา

ในเดือนมีนาคม 1947 เมานต์แบ็ตเทนได้รับการโปรดเกล้า ฯ ให้เป็นอุปราชแห่งอินเดียและดูแลการแบ่งแยกบริติชอินเดียออกมาเป็นประเทศอินเดียและประเทศปากีสถาน จากนั้นทำหน้าที่เป็นข้าหลวงต่างพระองค์คนแรกแห่งอินเดียจนถึงเดือนมิถุนายน ค.ศ. 1948 ในปี ค.ศ. 1952 เมานต์แบ็ตเทนได้รับการแต่งตั้งให้เป็นผู้บัญชาการทหารสูงสุดแห่งกองเรือเมดิเตอร์เรเนียนของสหราชอาณาจักร และผู้บัญชาการเนโทแห่งกองกำลังพันธมิตรในทะเลเมดิเตอร์เรเนียน ตั้งแต่ปี 1955 ถึง 1959 พระองค์ทรงเป็นสมุหราชนาวี ซึ่งเป็นตำแหน่งที่ มาร์ควิสที่ 1 แห่งมิลฟอร์ด ฮาเวน บิดาของท่าน เคยดำรงตำแหน่งเมื่อสี่สิบปีก่อน หลังจากนั้นได้ดำรงตำแหน่งปลัดกระทรวงกลาโหมจนถึงปี 1965 ทำให้เมานต์แบ็ตเทนเป็นผู้นำระดับสูงในกองทัพสหราชอาณาจักรที่ดำรงตำแหน่งยาวนานที่สุดจนถึงปัจจุบัน ในช่วงเวลานั้น เมานต์แบ็ตเทนยังได้ดำรงตำแหน่งเป็นประธานแห่งคณะกรรมมาธิการทหารของเนโทเป็นเวลาหนึ่งปี

ในเดือนสิงหาคม 1979  เมานต์แบ็ตเทนถูกลอบสังหารโดยการวางระเบิดบนเรือตกปลา ณ มุลลากมอร์ เทศมณฑลสไลโก ประเทศไอร์แลนด์ โดยสมาชิกของกองทัพสาธารณรัฐไอร์แลนด์ชั่วคราว(IRA) โดยได้รับการจัดพิธีพระศพที่ Westminster Abbey และฝังที่ Romsey Abbey ในแฮมป์เชอร์

## พระประวัติ
thumb|left|upright|ลอร์ดเมานต์แบ็ตเทน กับ เอ็ดวินา ภริยา
หลุยส์ เมานต์แบ็ตเทนเป็นบุตรชายของเจ้าชายลูทวิชแห่งบัทเทินแบร์ค ซึ่งเป็นเจ้าชายเยอรมันที่เข้ามารับราชการในอังกฤษและได้เสกสมรสกับเจ้าหญิงวิคโทรีอาแห่งเฮ็สเซินและริมไรน์ พระเจ้าหลานเธอ พระราชธิดาของเจ้าหญิงอลิซในสมเด็จพระราชินีนาถวิกตอเรีย ในปี 1917 พระเจ้าจอร์จที่ห้าได้ถอดฐานันดรเยอรมัน ทำให้ทรงเป็นที่รู้จักกันในนาม *ลอร์ด หลุยส์ เมานต์แบ็ตเทน* ภายหลังสงครามโลกครั้งที่สองสิ้นสุด เขารับแต่งตั้งเป็นขุนนางแห่งสหราชอาณาจักร

## เสียชีวิต
เอิร์ลเมานต์แบ็ตเทนถูกลอบฆ่าโดยกลุ่มกบฎแบ่งแยกดินแดนในไอร์แลนด์เหนือ ในคืนวันที่ 27 สิงหาคม ค.ศ. 1979 โดยนายธอมัส แม็กแมฮอน สมาชิกกลุ่มกบฎได้แอบปีนเข้าไปบนเรือของเอิร์ลเมานต์แบ็ตเทน ซึ่งบนเรือขณะนั้นมีสมาชิกโดยสารอยู่คือเอิร์ลเมานต์แบ็ตเทน, ท่านหญิงบราบันด์ ธิดาคนโต, ลอร์ดบราบันด์ สามีของนาง และบุตรของทั้งสองอีกสองคนชื่อนิโคลัสกับพอล คนร้ายได้ทำการวางระเบิดควบคุมโดยวิทยุน้ำหนักราว 20 กิโลกรัม และเกิดการระเบิดขึ้น เอิร์ลเมานต์แบ็ตเทนร่วงลงไปในน้ำและถูกช่วยไว้ได้โดยชาวประมงใกล้เคียงในลักษณะขาขวาเกือบขาดแต่ก็เสียชีวิตด้วยทนพิษบาดแผลไม่ไหว ลอร์ดและเลดีบราบอร์นได้รับบาดเจ็บสาหัส ในขณะที่นิโคลัส บุตรชายของลอร์ดและเลดีบราบอร์นเสียชีวิตในที่เกิดเหตุ ส่วนบารอเนสม่ายแห่งบราบอร์นถึงแก่อนิจกรรมในวันรุ่งขึ้นจากพิษบาดแผล

## ฐานันดร

## เครื่องราชอิสริยาภรณ์
จอมพลเรือ หลุยส์ เมานต์แบ็ตเทน ได้รับพระราชทานเครื่องราชอิสริยาภรณ์ทั้งสหราชอาณาจักรและต่างประเทศ ดังนี้

### เครื่องราชอิสริยาภรณ์สหราชอาณาจักร
* ค.ศ. 1946 – 80px เครื่องราชอิสริยาภรณ์การ์เทอร์ ชั้นสูงสุด อัศวินการ์เทอร์ **(KG)**
* ค.ศ. 1955 – 80px เครื่องราชอิสริยาภรณ์บาธ ชั้นที่ 1 อัศวิน **(GCB)**
* ค.ศ. 1965 – 80px เครื่องราชอิสริยาภรณ์กิตติคุณ ชั้นที่ 1 สมาชิก **(OM)** (ฝ่ายทหาร)
* ค.ศ. 1937 – 80px เครื่องราชอิสริยาภรณ์รอยัลวิกตอเรียน ชั้นที่ 1 อัศวินสูงสุด **(GCVO)**
* ค.ศ. 1941 – 80px เครื่องราชอิสริยาภรณ์การบริการดีเด่น ชั้นสูงสุด **(DSO)**
* ค.ศ. 1940 – 80px เครื่องราชอิสริยาภรณ์นักบุญจอห์น ชั้นที่ 1 อัศวินความยุติธรรม **(KStJ)**
* ค.ศ. 1918 – 80px เหรียญสงครามบริติช
* ค.ศ. 1918 – 80px เหรียญชัย
* ค.ศ. 1945 – 80px เหรียญดารา ค.ศ. 1939–1945
* ค.ศ. 1945 – 80px เหรียญดาราแอตแลนติก
* ค.ศ. 1945 – 80px เหรียญดาราแอฟริกา
* ค.ศ. 1945 – 80px เหรียญดาราพม่า
* ค.ศ. 1945 – 80px เหรียญดาราอิตาลี
* ค.ศ. 1945 – 80px เหรียญการป้องกัน
* ค.ศ. 1945 – 80px เหรียญสงคราม ค.ศ. 1939–1945
* ค.ศ. ไม่ปรากฏ – 80px เหรียญการบริการทั่วไปทหารเรือ
* ค.ศ. 1911 – 80px เหรียญบรมราชาภิเษก สมเด็จพระเจ้าจอร์จที่ 5
* ค.ศ. 1935 – 80px เหรียญรัชดาภิเษกเงิน สมเด็จพระเจ้าจอร์จที่ 5
* ค.ศ. 1937 – 80px เหรียญบรมราชาภิเษก สมเด็จพระเจ้าจอร์จที่ 6
* ค.ศ. 1952 – 80px เหรียญบรมราชาภิเษก สมเด็จพระราชินีนาถเอลิซาเบธที่ 2
* ค.ศ. 1977 – 80px เหรียญรัชดาภิเษกเงิน สมเด็จพระราชินีนาถเอลิซาเบธที่ 2

### เครื่องราชอิสริยาภรณ์ต่างประเทศ
*  :
** ค.ศ. 1922 – 80px เครื่องราชอิสริยาภรณ์อิซเบลลาชาวคาทอลิก ชั้นที่ 1 ประถมาภรณ์ **(GYC)
*  :
** ค.ศ. 1922 – [[ไฟล์:EGY Order of the Nile - Officer BAR.svg|80px]] เครื่องราชอิสริยาภรณ์แม่น้ำไนล์ ชั้นที่ 4 จัตุรถาภรณ์
*  :
** ค.ศ. 1924 – [[ไฟล์:Ro1ocr.gif|80px]] เครื่องราชอิสริยาภรณ์มงกุฎโรมาเนีย ชั้นที่ 1 ประถมาภรณ์
** ค.ศ. 1937 – [[ไฟล์:Order of the Star of Romania - Ribbon bar.svg|80px]] เครื่องราชอิสริยาภรณ์ดาราแห่งโรมาเนีย ชั้นที่ 1 ประถมาภรณ์
*  :
** ค.ศ. 1941 – [[ไฟล์:Greek War Cross 1940 3rd class ribbon.png|80px]] เครื่องราชอิสริยาภรณ์กางเขนสงคราม
** ค.ศ. 1946 – [[ไฟล์:GRE Order of George I - Grand Cross BAR.png|80px]] เครื่องราชอิสริยาภรณ์จอร์จที่ 1 ชั้นที่ 1 ประถมาภรณ์
*  [[สหรัฐ]] :
** ค.ศ. 1943 – [[ไฟล์:US Legion of Merit Chief Commander ribbon.png|80px]] [[ลีเจียนออฟเมอริต]] ชั้นหัวหน้าผู้บัญชาการ
** ค.ศ. 1945 – [[ไฟล์:U.S. Army Distinguished Service Medal ribbon.svg|80px]] เหรียญการบริการที่โดดเด่น
** ค.ศ. 1945 – [[ไฟล์:Asiatic-Pacific Campaign Medal ribbon.svg|80px]] เหรียญรณรงค์เอเชีย-แปซิฟิก
*  :
** ค.ศ. 1945 – [[ไฟล์:Order of the Cloud and Banner 1st.gif|80px]] เครื่องอิสริยาภรณ์เมฆและธวัช ชั้นที่ 1 ประถมาภรณ์
*  :
** ค.ศ. 1946 – [[ไฟล์:Order of the White Elephant - Special Class (Thailand) ribbon.svg|80px]] [[เครื่องราชอิสริยาภรณ์อันเป็นที่เชิดชูยิ่งช้างเผือก]] ชั้นสูงสุด [[มหาปรมาภรณ์ช้างเผือก]] (ม.ป.ช.)
*  :
** ค.ศ. 1946 – [[ไฟล์:Most Refulgent Order of the Star of Nepal.PNG|80px]] เครื่องราชอิสริยาภรณ์ดาราแห่งเนปาล ชั้นที่ 1 ประถมาภรณ์
** ค.ศ. 1975 – [[ไฟล์:King Birendra Investiture Medal 1975.svg|80px]] เหรียญบรมราชาภิเษก สมเด็จพระราชาธิบดีพิเรนทระ
*  :
** ค.ศ. 1946 – [[ไฟล์:Legion Honneur GC ribbon.svg|80px]] [[เครื่องอิสริยาภรณ์เลฌียงดอเนอร์]] ชั้นที่ 1 กร็อง-ครัว
** ค.ศ. 1946 – [[ไฟล์:Croix de Guerre 1939-1945 ribbon.svg|80px]] เครื่องอิสริยาภรณ์กางเขนสงคราม ค.ศ. 1939–1945
*  :
** ค.ศ. 1947 – [[ไฟล์:ImperialOrderCrownIndiaRibbon.svg|80px]] เครื่องราชอิสริยาภรณ์ดาราแห่งอินเดีย ชั้นที่ 1 ประถมาภรณ์ **(GCSI)**
** ค.ศ. 1947 – [[ไฟล์:Order of the Indian Empire Ribbon.svg|80px]] เครื่องราชอิสริยาภรณ์แห่งจักรวรรดิอินเดีย ชั้นที่ 1 ประถมาภรณ์ **(GCIE)**
*  :
** ค.ศ. 1948 – [[ไฟล์:Indian Independence medal 1947.svg|80px]] เหรียญเอกราชอินเดีย
*  :
** ค.ศ. 1948 – [[ไฟล์:Order of the Netherlands Lion ribbon - Knight Grand Cross.svg|80px]] [[เครื่องราชอิสริยาภรณ์สิงโตเนเธอร์แลนด์]] ชั้นที่ 1 ประถมาภรณ์
*  :
** ค.ศ. 1951 — [[ไฟล์:PRT Military Order of Aviz - Grand Cross BAR.svg|80px]] เครื่องอิสริยาภรณ์ทหารแห่งอาวิซ ชั้นที่ 1 ประถมาภรณ์ **(GCA)**
*  :
** ค.ศ. 1952 – [[ไฟล์:Seraphimerorden ribbon.svg|80px]] [[เครื่องราชอิสริยาภรณ์เซราฟีม]] ชั้นสูงสุด (ฝ่ายทหาร) **(RSerafO)**
*  :
** ค.ศ. 1956 – [[ไฟล์:Ordine della Verità - divisione militare (Birmania).png|80px]] เครื่องอิสริยาภรณ์สิริสุธรรมะ ชั้นที่ 1 อรรคมหาสิริสุธรรมะ (ฝ่ายทหาร)
*  :
** ค.ศ. 1962 – [[ไฟล์:Order of the Dannebrog S.K.svg|80px]] [[เครื่องราชอิสริยาภรณ์แดนเนอโบร]] ชั้นที่ 1 ประถมาภรณ์
*  :
** ค.ศ. 1965 – [[ไฟล์:ETH Order of Solomon BAR.png|80px]] เครื่องราชอิสริยาภรณ์ตราโซโลมอน ชั้นที่ 1 ประถมาภรณ์ **(S.K)'''
*  :
** ค.ศ. 1972 – 80px เครื่องอิสริยาภรณ์อิซซุดดิน ชั้นสูงสุด

## ราชตระกูล

## อ้างอิง

## แหล่งข้อมูลอื่น

* mountbattenofburma.com - Tribute & Memorial web-site to Louis, 1st Earl Mountbatten of Burma 


หมวดหมู่:บุคคลที่เกิดในปี พ.ศ. 2443
หมวดหมู่:บุคคลที่เสียชีวิตในปี พ.ศ. 2522
หมวดหมู่:เอิร์ลเมานต์แบ็ตเทนแห่งพม่า
หมวดหมู่:พม่าในสงครามโลกครั้งที่สอง
หมวดหมู่:นักการทหารชาวอังกฤษ
หมวดหมู่:จอมพลเรือชาวสหราชอาณาจักร
หมวดหมู่:พลเรือเอกชาวสหราชอาณาจักร
หมวดหมู่:พลเรือเอกในสงครามโลกครั้งที่สอง
หมวดหมู่:ทหารเรือชาวสหราชอาณาจักร
หมวดหมู่:ทหารชาวสหราชอาณาจักรในสงครามโลกครั้งที่สอง
หมวดหมู่:เจ้าชายอังกฤษ
หมวดหมู่:ตระกูลบัทเทินแบร์ค
หมวดหมู่:ตระกูลเมานต์แบ็ตเทน
หมวดหมู่:ชาวอังกฤษเชื้อสายเยอรมัน
หมวดหมู่:ชาวสหราชอาณาจักรที่ถูกลอบสังหาร
หมวดหมู่:พระราชปนัดดาในพระราชินีวิกตอเรีย
หมวดหมู่:เสียชีวิตจากระเบิดแสวงเครื่อง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:อุปราชแห่งอินเดีย
หมวดหมู่:ผู้สำเร็จราชการอินเดีย
หมวดหมู่:ราชนิกุลที่ถูกลอบปลงพระชนม์